Lietuvos Respublikos Vyriausybė

nutarimas

DĖL lietuvos respublikos APSAUGOS NUO SMURTO ARTIMOJE APLINKOJE ĮSTATYMO NR. XI-1425 1, 2 IR 8 STRAIPSNIŲ PAKEITIMO IR ĮSTATYMO PAPILDYMO PRIEDU ĮSTATYMO PROJEKTO PATEIKIMO LIETUVOS RESPUBLIKOS SEIMUI

2016 m .rugsėjo 15 d. Nr. 921

Vilnius

Lietuvos Respublikos Vyriausybė nutaria:

1. Pritarti Lietuvos Respublikos apsaugos nuo smurto artimoje aplinkoje įstatymo Nr. XI-1425 1, 2 ir 8 straipsnių pakeitimo ir Įstatymo papildymo priedu įstatymo projektui ir pateikti jį Lietuvos Respublikos Seimui.

2. Prašyti Lietuvos Respublikos Seimą svarstyti nurodytą įstatymo projektą ypatingos skubos tvarka, siekiant užtikrinti tinkamą 2012 m. spalio 25 d. Europos Parlamento ir Tarybos direktyvos 2012/29/ES, kuria nustatomi būtiniausi nusikaltimų aukų teisių, paramos joms ir jų apsaugos standartai ir kuria pakeičiamas Tarybos pamatinis sprendimas 2001/220/TVR (OL 2012 L 315, p. 57), nuostatų vykdymą ir išvengti neigiamų pasekmių pagal Sutarties dėl Europos Sąjungos veikimo 260 straipsnio 3 dalį.

3. Įgalioti socialinės apsaugos ir darbo ministrę Algimantą Pabedinskienę, o jai negalint dalyvauti – socialinės apsaugos ir darbo viceministrą Algirdą Šešelgį atstovauti Lietuvos Respublikos Vyriausybei, svarstant nurodytą įstatymo projektą Lietuvos Respublikos Seime.

Ministras Pirmininkas	Algirdas Butkevičius

Socialinės apsaugos ir darbo ministrė	Algimanta Pabedinskienė